কাটাপাহাড়
কাটাপাহাড় হল ভারতের পশ্চিমবঙ্গ রাজ্যের দার্জিলিং শহরের একটি শৈলশিরা। কাটাপাহাড় ও জালাপাহাড় শৈলশিরা দুটি অবজার্ভেটরি হিলে এসে মিশেছে। যে পর্বতমালাটির উপর দার্জিলিং অবস্থিত, সেটি ইংরেজি Y-আকৃতিবিশিষ্ট। এটির মূল কাটাপাহাড় ও জালাপাহাড় এবং অবজার্ভেটরি হিল থেকে বেরিয়ে আসা দুটি অংশের উপর অবস্থিত। উত্তর-পূর্ব শাখাটি হঠাৎ শেষ হয়েছে লেবং-এর কাছে। উত্তর-পশ্চিম অংশটি নর্থ পয়েন্টের পাশ দিয়ে গিয়ে টুকভের চা বাগানের কাছে মিশেছে।